钦定古今图书集成/方舆汇编/职方典/第1486卷 > 澂江府学校考 通志
## 钦定古今图书集成/方舆汇编/职方典/第1486卷 > 澂江府学校考 通志

本府

澂江府儒学　旧在金莲山麓。元大德间，总管魁纳建。明洪武十六年重修。正德丁丑，知府童玺迁建。隆庆四年，知府徐可久迁于舞凤山麓。万历十四年，知府刘光裕重修。三十一年，巡按宋兴祖复迁金莲山麓。崇祯九年，知府李以衮重修。明末兵燹拆毁。经籍、祭器、雅乐无存。

皇清康熙三年，知府章尔珮修葺。六年，通判娄出类。

建明伦堂。九年，知府冯甦置《四书》《五经性理纲鉴》等书共十一部。康熙三十年，知府张圣猷捐俸重修。

澄心书院　：在府治左，知府徐可久建。

点苍书院　在府治西，明嘉靖间知府严华建。敬一书院　在新兴州城内，明万历间州同李洁建。

桂香书院　“在府治东” ，今俱废。

义学　有四：一在东南门，一在西北门，一在东街，一在西街。康熙二十九年，知府张圣猷署河阳县事，本府通判张友宓捐俸延师训课。河阳县儒学　在府治西北。明隆庆四年知府徐可久迁城时建，未设官，诸生归并府教授约束。天启六年，御史朱泰祯疏题建学。知府李若金、知县赖子崇卜建于城之西北隅。按《县志》，建正殿三间，两庑各四间，大成门三间，棂星门三间，启圣祠三间，明伦堂三间，照壁、泮池俱备。康熙三十年，知府张圣猷、通判张友宓、知县沈晋初以县学明伦堂在殿后，不合体制，移建于学宫之左。三十四年，新设县学，训导朱润远暨合学生员共建尊经阁于后。四十一年，知府黄元治莅任方新，首以学校为重。目击府学山水散漫、县学形势湫隘，集两学诸生公议详请上宪，咨题准迁。合建于府署之东，即玉笋书院旧址。建正殿五间，两翼各三间，两庑各九间，东盥洗所、西祭器所各三间。正殿后启圣祠三间，大成门三间，匾额一座，翰林院，庶吉士郡人李应绶制悬。左右名宦、乡贤二祠，棂星门三间，泮池、照壁俱备，规模弘敞，郁郁大观。知府黄元治率通判王凤鸣、知县翟枚吉、教授李斯德、教谕欧阳峻、训导徐飏、朱润远各捐俸金，绅士乐输，力肩厥事，劳心董成。四十四年，知府黄以予致去。四十五年，知府刘骊接建明伦堂三间于殿右，并仪门三间及墙垣“德配天地” 、“道贯古今” 二坊，五十一年，山东按察使郡人李发甲建筑。旧无书籍，康熙九年，知府冯甦捐俸置书学中。

玉笋书院　按《河阳县志》：“在府治东，旧为学道科岁试士考场。明末倾圮。康熙八年，知府冯甦建阁于遗址，崇祀文昌、魁星。四十一年，知府黄元治迁建学宫于此，易文魁阁于祝国寺内。” 凤山书院　“在城东通判署右。康熙二十九年，通判张友宓建，今废。”

义学　按《县志》：“一在县治西北隅，系旧县学庙。知府黄元治以此地湫隘，合建府、县两学为一。县学庙尚存。知县翟枚吉、教谕欧阳峻修葺，改作河阳书院，延师训课，贫寒子弟于内读书，今日益盛。一在团树营文昌宫。康熙五十一年，邻近诸生捐资置田，延师训课。”

外州县

江川县儒学　在县治东。明嘉靖四十五年，巡按御史刘思问奏建。万历十五年，知县马有庆、十八年，知县刘悫先后重修。丁亥兵燹，倾废。

皇清康熙三年，知县王文衡迁于城北隅。

义学　在城内。康熙二十九年，知县高拱星捐俸延师训课。

新兴州儒学　在州治西。明隆庆元年设。万历二十八年，知州杨显卜迁州治东南，寻迁于城西北隅。四十五年又迁于东北。按《州志》：“启圣宫三间，大成殿五间，两庑东西各七间，大成门三间，敬一亭、神器库各三间，名宦、乡贤祠各三间，省牲、更衣亭各三间，棂星门五间，泮池、圜桥甃之以石，德配天地。坊一座，道贯古今” 坊一座，“左书室” 三间，明伦堂三间，魁星阁三间，大门三间：

右“文昌宫” 桂香殿五间，后寝殿三间，大门三间，环之以垣，广十二亩六分九釐。

玉溪书院　按《新兴州志》：“康熙五十年，知州任中宜立。”

义学　有三：一在起春馆，一在“敬一书院” ，一在龙吟寺。康熙二十九年，知州蔡琨捐俸延师训课。

路南州儒学　在州治东关外。明嘉靖三十五年，署州事同知周耿建于社学右。万历二十六年，巡抚都御史陈用宾奏设。知州锺应麟鼎建明伦堂、启圣祠、乡贤名宦祠、文昌宫。三十五年，知州刘四教建尊经阁于明伦堂。天启元年，知州马鸣阳迁启圣祠于尊经阁右，凿泮池于棂星门内。按《州志》

皇清顺治十七年，知州张皋谟、训导周爰谋同“绅士”

捐修康熙五十年，知州金廷献捐俸率儒学李汝相同绅士重修。

路南州义学二　。一在东街，一在西街。康熙二十九年，知州许维祚捐俸延师训课。